טלסקופ החלל WISE

WISE (ראשי תיבות באנגלית: Wide-Field Infrared Survey Explorer – סורק שדה רחב בתת-אדום) הוא טלסקופ חלל בקוטר 40 ס"מ בתחום התת-אדום. הלוויין, שבנייתו מומנה על ידי נאס"א, שוגר ב-14 בדצמבר 2009.‏ תוכנית הפרויקט היא סריקת כל השמיים במשך 6 חודשים וביצוע צילומים בתחום אורכי גל של 3–25 מיקרון, על מנת לייצר תמונות של 99% מכלל השמים, עם לפחות 8 צילומים של כל אזור, במטרה להגדיל את דיוק התצפיות. גלאי הטלסקופ תוכננו כך שתוצאות הסקר יהיו ברגישות גבוהה לפחות פי 1,000 מצילומים של טלסקופים קודמים ששימשו לסקרי שמים רחבים בתחום זה של הספקטרום האלקטרומגנטי, כגון IRAS, טלסקופ החלל אקארי ו-COBE.‏ הלוויין מוקם במסלול לווייני נמוך (בגובה של 525 ק"מ) מסונכרן לשמש, בו שהה במשך 10 חודשים. במהלך תקופה זו הוא ביצע 1.5 מיליון צילומים – כלומר צילום מדי 11 שניות, כאשר כל צילום מכסה שדה ראייה של 47 דקות קשת. ספריית הצילומים מכילה מידע על מערכת השמש, גלקסיית שביל החלב והיקום הרחוק יותר. בין העצמים שעזר הלוויין לחקור הםאסטרואידים, כוכבים קרים וחיוורים כגון ננסים חומים וגלקסיות תת-אדומות בהירות. התוכנית מנוהלת על ידי המעבדה להנעה סילונית (JPL), כאשר בניית הלוויין עצמו התחלקה בין מספר חברות מסחריות שונות, לפי המרכיבים השונים. כאחת ממטרות הפרויקט, הטלסקופ שימש כמחליף למשימת WIRE, אשר כשלה מספר שעות לאחר הצבתה במסלול במרץ 1999.‏ WISE סרק את השמיים בארבעה אורכי גל שונים בתחום התת-אדום וברגישות גבוהה – מערכי הגלאים שלו הם בעלי רגישות מקסימלית של 120, 160, 650 ו-2600 מיקרו-ג'נסקי באורכי גל של 3.3, 4.7, 12 ו-23 מיקרון, בהתאמה. זהו שיפור של פי 1000 לעומת הסקר הקודם שבוצע על ידי לוויין IRAS בשנת 1983 בתחומי 12 ו-23 מיקרון, ופי 500,000 לעומת הסקר שבוצע על ידי לוויין COBE בשנות ה-90 באורכי גל 3.3 ו-4.7 מיקרון. אורכי הגל המרכזיים הם: תחום א' - 3.4 מיקרון - רגישות לקרינה מכוכבים וגלקסיות תחום ב' - 4.6 מיקרון - גילוי קרינה תרמית ממקורות חום פנימיים של עצמים תת-כוכביים, דוגמת ננסים חומים תחום ג' - 12 מיקרון - גילוי קרינה תרמית מאסטרואידים - WISE יוכל למדוד קוטר של כ-100,000 אסטרואידים תחום ד' - 22 מיקרון - רגישות לאבק באזורי יצירת כוכבים (חומר בטמפרטורה של 70-100 קלווין) משך המשימה העיקרית היה 10 חודשים: החודש הראשון שימש לבדיקות של הלוויין והטלסקופ, שישה חודשים הוקדשו לסקר שמים מלא ושלושת החודשים הנותרים, עד שחומר הקירור הקריוגני יאזל, אפשרו צילומים נוספים. תקופה זו שימשה לחקר שינויים בעצמים שצולמו בסקר הראשון, בעיקר אלה הנובעים מתנועה מסלולית. ב-8 בנובמבר 2007, תת-הוועדה לחלל ואווירונאוטיקה של ועדת המדע והטכנולוגיה בבית הנבחרים האמריקאי ערכה ישיבה במטרה לבחון את סטטוס התוכנית של נאס"א לגילוי גופים קרובי ארץ (NEOs). האפשרות להשתמש ב-WISE למטרה זו הועלתה על ידי בכירי נאס"א , שדיווחו לצוות הוועדה כי הסוכנות מתכננת להשתמש בטלסקופ החלל כדי לגלות NEOs בנוסף לביצוע המטרות המדעיות העיקריות שלו. מעריכים כי במהלך משימתו, WISE יוכל לגלות 400 גופים קרובי ארץ, מספר המהווה כ-2% מהאוכלוסייה המשוערת הכוללת של העצמים מסוג זה. WISE לא גילה עצמים בחגורת קוויפר, מכיוון שהטמפרטורה שלהם נמוכה מדי. הוא כן גילה עצמים עם מקור חום פנימי: גוף בגודל נפטון יהיה בר גילוי עד למרחק של 700 יחידות אסטרונומיות, וגוף בעל מסה דומה לזו של צדק - עד למרחק של שנת אור אחת (כ-63,241 י"א), מרחק בו הוא עדיין יהיה בטווח השליטה הכבידתית של השמש. ננס חום, בעל מסה של 2-3 מסות צדק, יהיה ניתן לגילוי עד למרחק של 2-3 פארסק. ב-2011 סרק WISE את עננת אורט כדי למצוא אישוש תצפיתי לקיומו של כוכב הלכת המשוער טיכה. תוצאות תצפיות אלה היו אמורות להתפרסם במרץ 2012, אך פורסמו לבסוף בשנת 2014 ופסלו כל אפשרות לקיומו של טיכה. מדיה וקבצים בנושא טלסקופ החלל WISE בוויקישיתוף אתר האינטרנט הרשמי של טלסקופ החלל WISE (באנגלית) האתר הרשמי של הפרויקט פרופיל המשימה באתר "חקר מערכת השמש" של נאס"א ערכת מידע לעיתונות כתבה: "בחיפוש אחר אסטרואידים (ודברים חמקמקים אחרים)" טלסקופ החלל WISE, באתר אנציקלופדיה בריטניקה (באנגלית) Ray, Justin (14 בדצמבר 2009). "Mission Status Center: Delta/WISE". Spaceflight Now. Spaceflight Now. נבדק ב-15 בדצמבר 2009. {{cite news}}: (עזרה) Clavin, Whitney (14 בדצמבר 2009). "NASA's WISE Eye on the Universe Begins All-Sky Survey Mission". Jet Propulsion Laboratory. NASA. נבדק ב-15 בדצמבר 2009. {{cite news}}: (עזרה) Mainzer, Amanda K.; Eisenhardt, Peter; Wright, Edward L.; Liu, Feng-Chuan; Irace, William; Heinrichsen, Ingolf; Cutri, Roc; Duval, Valerie (10 באוגוסט 2005). MacEwen, Howard A. (ed.). "Preliminary design of the Wide-Field Infrared Survey Explorer (WISE)" (PDF). Proceedings of the SPIE - UV/Optical/IR Space Telescopes: Innovative Technologies and Concepts II. vol.5899. pp. 262–273. נבדק ב-15 בדצמבר 2009. {{cite web}}: (עזרה) Griggs, Brandon (14 בדצמבר 2009). "NASA launches infrared telescope to scan entire sky". CNN. Turner Broadcasting. נבדק ב-15 בדצמבר 2009. {{cite news}}: (עזרה) William Graham (2009-12-14). "ULA Delta II successfully launches with WISE". נבדק ב-2009-12-16. "WISE Overview at JPL". Jet Propulsion Laboratory. NASA. 10 בדצמבר 2009. אורכב מ-המקור ב-2009-12-30. נבדק ב-15 בדצמבר 2009. {{cite web}}: (עזרה) "Hearing Charter: Near-Earth Objects: Status of the Survey Program and Review of NASA's 2007 Report to Congress". Committee on Science and Technology, U.S. House of Representatives. SpaceRef. 7 בנובמבר 2007. נבדק ב-15 בדצמבר 2009. {{cite web}}: (עזרה)(הקישור אינו פעיל) Lakdawalla, Emily (27 באוגוסט 2009). "The Planetary Society Blog: "WISE Guys"". The Planetary Society. The Planetary Society. אורכב מ-המקור ב-2010-06-17. נבדק ב-15 בדצמבר 2009. {{cite web}}: (עזרה)